Άγαλμα του Άντριου Τζάκσον στο κέντρο της πόλης
Το **Τζάκσονβιλ** (αγγλικά: **Jacksonville, Florida**), είναι πόλη των ΗΠΑ, και μεγαλύτερη πόλη σε πληθυσμό στην αμερικανική πολιτεία της Φλόριντα. Ο πληθυσμός της πόλης, ανέρχεται σε 929,647 κατοίκους, κατατάσσοντάς τη 13η μεγαλύτερη στις ΗΠΑ (σύμφωνα με εκτιμήσεις για το 2021). Είναι επίσης έδρα της κομητείας Ντουβάλ. Το Τζάκσονβιλ, αποτελεί την μεγαλύτερη πόλη σε έκταση στις ηπειρωτικές Ηνωμένες Πολιτείες.

Ο πληθυσμός της μητροπολιτικής περιοχής του Τζάκσονβιλ, ανέρχεται σε 1,613,220 κατοίκους (2021), κατατάσσοντάς τη 4η στην Φλόριντα (ύστερα από το Μαϊάμι, την Τάμπα, και το Ορλάντο) και 40η στις Ηνωμένες Πολιτείες. 

Το Τζάκσονβιλ, βρίσκεται στην περιοχή Φερστ Κόουστ της βορειοανατολικής Φλόριντα και επικεντρώνεται στς όχθες του Ποταμού Σαιντ Τζονς, περίπου 40 χλμ. νότια του ορίου της Τζόρτζια και περίπου 547 χλμ. βόρεια του Μαϊάμι. Οι κοινότητες του Τζάκσονβιλ Μπίτσις βρίσκονται κατά μήκος της παρακείμενης Ατλαντικής ακτής. Η περιοχή που αρχικά κατοικείτο από την φυλή Τιμούκουα, και το 1564 ήταν η τοποθεσία της Γαλλικής αποικίας του Φορτ Κάρολαϊν, ενός από τους πρωιμότερους Ευρωπαϊκούς οικισμούς στις σημερινές ηπειρωτικές Ηνωμένες Πολιτείες. Υπό την Βρετανική εξουσία, ο οικισμός μεγάλωσε σε ένα στενό σημείο στον ποταμό όπου περνούσαν τα κοπάδια, γνωστό ως ***Ουάκκα Πιλάτκα*** στους Σεμινόλες και ως **Κάουφορντ** στους Βρετανούς. Μια πλεκτή πόλη ιδρύθηκε εκεί το 1822, ένα χρόνο μετά την εκ μέρους των Ηνωμένων Πολιτειών απόκτηση της αποικίας της Φλόριντα από την Ισπανία· ονομάσθηκε έτσι από τον Άντριου Τζάκσον, τον πρώτο στρατιωτικό κυβερνήτη του Εδάφους της Φλόριντα και έβδομο Προέδρο των Ηνωμένων Πολιτειών.

Οι λιμενικές βελτιώσεις από τον ύστερο 19ο αιώνα έχουν κάνει το Τζάκσονβιλ μεγάλο στρατιωτικό και πολιτικό λιμάνι βαθέων υδάτων. Η παραποτάμια περιοχή της εξυπηρετεί δύο βάσεις του Ναυτικού των ΗΠΑ και το Λιμάνι του Τζάκσονβιλ, το τρίτο μεγαλύτερο λιμάνι της Φλόριντα. Σημαντικοί τομείς της τοπικής οικονομίας περιλαμβάνουν υπηρεσίες όπως οι τραπεζικές, ασφάλεια, και φροντίδα υγείας. Όπως και για την Φλόριντα, ο τουρισμός είναι επίσης σημαντικός και για την περιοχή του Τζακσονβίλ, ιδιαίτερα ο τουρισμός που σχετίζεται με το γκολφ.

Ιστορία
-------

Κύριο λήμμα: Ιστορία της Τζάκσονβιλ (Φλόριντα)
Η περιοχή της σύγχονης πόλης του Τζάκσονβιλ κατοικείται για χιλιάδες χρόνια. Στο νησί Μπλακ Χάμμοντ στο "Timucuan Ecological and Historic Preserve", μια ομάδα του Πανεπιστημίου της Βόρειας Φλόριντα, ανακάλυψε μερικά από τα παλαιότερα απομεινάρια κεραμικής στις Ηνωμένες Πολιτείες, που προέρχονται από το 2500 π.Χ. Τον 16ο αιώνα, που είναι η αρχή της ιστορικής εποχής, η περιοχή κατοικείτο από τους Μοκάμα, μια παραλιακή υποομάδα των Τιμούκουα. 

Την εποχή της επαφής με τους Ευρωπαίους, όλα τα χωριά Μοκάμα στο σημερινό Τζάκσονβιλ ήταν μέρος της ισχυρής ηγεμονίας γνωστής ως Σατουρίγουα, με κέντρο το στόμιο του Ποταμού Σαντ Τζονς. Ένας πρώιμος χάρτης δείχνει ένα χωριό που ονομάζεται *Οσσατσάιτ* στην τοποθεσία του σημερνού κέντρου του Τζάκσονβιλ· αυτό ίσως είναι το αρχαιότερο καταγεγραμμένο όνομα για την περιοχή εκείνη.

 Fort Caroline Οι Ευρωπαίοι εξερευνητές έφθσαν πρώτη φορά στην περιοχή το 1562, όταν ο Γάλλος Ουγενότος εξερευνητής Ζαν Ριμπό χαρτογράφησε τον Ποταμό Σαιντ Τζονς. Το 1564, ο Ρενέ Γκουλαίν ντς Λοντοννιέρ ίδρυσε τον πρώτο Ευρωπαϊκό οικισμό, το Φορτ Κάρολαϊν, στον Σαιντ Τζονς, κοντά στο κύριο χωριό της Σατουρίγουα. 

Στις 20 Σεπτεμβρίου 1565, μια Ισπανική δύναμη από τον κοντινό Ισπανικό οικισμό του Σεν Αγκούστιν επιτέθηκε στο Φορτ Κάρολαϊν, και σκότωσε σχεδόν όλους τους Γάλλους στρατιώτες που το υπερασπίζονταν. Οι Ισπανοί μετονόμασαν το φρούριο σε *Σαν Ματέο*, και μετά την αποχώρηση των Γάλλων, η θέση του Σεντ Άγκουστιν ως του πιο σημαντικού οικισμού στη Φλόριντα εδραιώθηκε.

Η Ισπανία παραχώρησε την Φλόριντα στους Βρετανούς το 1763, μετά τον Γαλλοϊνδιάνικο Πόλεμο, και οι Βρετανοί σύντομα κατασκεύασαν τον King's Road (*Δρόμος του Βασιλιά*) που θα συνέδεε το Σεντ Άγκουστιν με την Τζόρτζια. Ο δρόμος περνούσε από τον ποταμό Σαιντ Τζονς σε ένα στενό σημείο, το οποίο οι Σεμινόλες ονόμαζαν *Ουάκκα Πιλάτκα* και οι Βρετανοί ονόμαζαν "Κάου Φορντ", ονόματα που αμφότερα φαινομενικά αντικατόπτριζαν το γεγονός ότι βοοειδή μεταφέρονταν κατά πλάτος του ποταμού εκεί.

Η Βρετανία παραχώρησε τον έλεγχο του εδάφους πίσω στην Ισπανία το 1783, μετά την ήττα της στον Αμερικανικό Επαναστατικό Πόλεμο, και ο οικισμός στο Κάου Φορντ συνέχισε να μεγαλώνει. Αφότου η Ισπανία παραχώρησε το Έδαφος της Φλόριντα στις Ηνωμένες Πολιτείες το 1821, οι αμερικανοί έποικοι στη βόρεια πλευρά του Cow Ford αποφάσσε να σχεδιάσει μια κωμόπολη, προσδιορίζοντας τους δρόμους και τα τετράγωνα. Σύντομα ονόμασαν την πόλη "Τζάκσονβιλ" (*Jacksonville*), από τον Άντριου Τζάκσον. Με ηγέτη τον Ισαΐα Ντ. Χαρτ, οι κάτοικοι έγραψαν έναν χάρτη για την διοίκηση της κωμόπολης, ο οποίος εγκρίθηκε από το Νομοθετικό Συμβούλιο της Φλόριντα στις 9 Φεβρουαρίου 1832.

Κατά τον Αμερικανικό Εμφύλιο Πόλεμο, το Τζάκσονβιλ ήταν ένα σημείο ανεφοδιασμού κλειδί για τους χοίρους και τα βοοειδή που φορτώνονταν από την Φλόριντα για να βοηθήσουν την υπόθεση της Συνομοσπονδίας. Η πόλη ήταν αποκλεισμένη από δυνάμεις της Ένωσης, που πήραν τον έλεγχο του κοντινού Φορτ Κλιντς. Από το 1862, έλεγχαν την πόλη και μεγάλο μέρος της Φερστ Κόουστ για την διάρκεια του πολέμου. Αν και δεν έγιναν μάχες στα όρια του Τζάκσονβιλ, η πόλη άλλαξε χέρια πολλές φορές μεταξύ των δυνάμεων της Ένωσης και της Συνομοσπονδίας. Ο πόλεμος και η μακρά κατοχή άφησαν την πόλη καθημαγμένη μετά τον πόλεμο.

Κατά την Ανασυγκρότηση και την Χρυσή Εποχή, το Τζάκσονβιλ και το κοντινό Σαιντ Όγκιουστιν, έγιναν χειμερινά θέρετρα για τους πλούσιους και διάσημους. Οι επσκέπτες έφθαναν με ατμόπλοια και αργότερα με σιδηροδρόμους. Ο Πρόεδρος Γκρόβερ Κλίβελαντ επισκέφθηκε την Υπο-Τροπική έκθεση στην πόλη στις 22 Φεβρουαρίου 1888 κατά την διάρκεια του ταξιδιού του στη Φλόριντα. Αυτό τόνιζε την προοπτική της πολιτείας ως ένα μέρος που αξίζει για τουρισμό. Ο τουρισμός της πόλης, όμως, υπέστη μεγάλη ζημία στον ύστερο 19ο αιώνα εξαιτίας κρουσμάτων κίτρινου πυρετού. Επιπλέον, η επέκταση του σιδηροδρόμου της Ανατολικής Ακτής της Φλόριντα περαιτέρω προς το νότο προσέλκυσε επισκέπτες σε άλλες περιοχές. Από το 1893 μέχρι το 1938, το Τζάκσονβιλ ήταν η τοποθεσία του παλιού Συνασπισμού της Φλόριντα ''Σπίτι για στρατιώτες και ναύτες'' με ένα κοντινό κοιμητήριο.

Στις 3 Μαΐου 1901, το κέντρο του Τζάκσονβιλ, καταστράφηκε από μια πυρκαγιά που άρχισε σε ένα εργοστάσιο ινών. Γνωστή ως η "Μεγάλη Πυρκαγιά του 1901", ήταν μία από τις χειρότερες καταστροφές στην ιστορία της Φλόριντα και η μεγαλύτερη αστική πυρκαγιά στις νοτιοανατολικές Ηνωμένες Πολιτείες. Σε μόλις οκτώ ώρες, κατέστρεψε την περιφέρεια των επιχειρήσεων και άφησε περίπου 10.000 άστεγους. Λέγεται ότι η λάμψη ήταν ορατή από την Σαβάννα της Τζόρτζια, και οι λόφοι φωτιάς από το Ράλεϊ της Βόρειας Καρολίνας. Ο αρχιτέκτονας Χένρυ Τζον Κλούθο ήταν βασική μορφή στην ανοικοδόμηση της πόλης. Περισσότερα από 13.000 κτίρια κατασκευάσθηκαν μεταξύ του 1901 και του 1912.

Τη δεκαετία του 1910, οι παραγωγοί ταινιών από την Νέα Υόρκη έλκονταν από το θερμό κλίμα, τις εξωτικές τοποθεσίες, την άριστη σιδηροδρομική πρόσβαση και την φθηνή εργασία του Τζάκσονβιλ. κατά την πορεία της δεκαετίας, ιδρύθηκαν περισσότερα από 30 στούντιο βωβών ταινιών, προσδίδοντας στο Τζάκσονβιλ τον τίτλο "Χειμερινή Κινηματογραφική Πρωτεύουσα του Κόσμου" (*Winter Film Capital of the World*). Όμως, το συντηρητικό πολιτικό κλίμα της πόλης και η ανάδυση του Χόλυγουντ ως μεγάλο κέντρου παραγωγής τερμάτισε την κινηματογραφική βιομηχανία της πόλης. Μια τοποθεσία πρώην κινηματογραφικού στούντιο, η Norman Studios, παραμένει στο Άρλινγκτον· Έχει μετατραπεί στο Μουσείο Βωβού Κινηματογράφου του Τζάκσονβιλ στο Νόρμαν Στούντιος.

Κατά την διάρκεια αυτής της περιόδου, το Τζάκσονβιλ έγινε επίσης τραπεζιτικό και ασφαλιστικό κέντρο, με εταιρείες όπως η Barnett Bank, η Atlantic National Bank, η Florida National Bank, η Prudential, η Gulf Life, η Afro-American Insurance, η Independent Life και η American Heritage Life να εευδοκιμούν στην επιχειρηματική περιφέρεια. Το Αμερικανικό Ναυτικό επίσης έγινε μεγάλος εργοδότης και οικονομική δύναμη κατά την δεκαετία του 1940, με την κατασκευή τριών ναυτικών βάσεων στην πόλη.

Το Τζάκσονβιλ, όπως οι περισσότερες μεγάλες πόλεις στις Ηνωμένες Πολιτείες, επλήγησαν από τις αρνητικές συνέπειες της αστικοποίησης μετά τον Δεύτερο Παγκόσμιο Πόλεμο. Η κατασκευή αυτοκινητοδρόμων οδήγησε τους κατοίκους να μετακομίσουν σε νέες κατοικίες στα προάστια. Μετά τον Β' Παγκόσμιο Πόλεμο, η κυβέρνηση της πόλης του Τζάκσονβιλ άρχισε να αυξάνει τις δαπάνες για την χρηματοδότηση νέων δημόσιων προγραμμάτων ανοικοδόμησης στην "έκρηξη" που συνέβη μετά τον πόλεμο. Το *Jacksonville Story* του Δημάρχου Γ. Χέιντον Μπερνς, κατέληξε την κατασκευή ενός νέου δημαρχείου, δημόσιου αμφιθεάτρου, δημόσιας βιβλιοθήκης και άλλων προγραμμάτων που δημιούργησαν μια δυναμική αίσθηση αστικής υπερηφάνειας. 

Μεγάλο μέρος της φορολογικής βάσης της πόλης διαλύθηκε, οδηγώντας σε προβλήματα στην χρηματοδότηση της εκπαίδευσης, του συστήματος υγιεινής και του ελέγχου της κίνησης στην κυκλοφορία μέσα στα όρια της πόλης. Επιπλέον, οι κάτοικοι στα μη ενσωματωμένα προάστια δυακολεύονταν να λάβουν δημοτικές υπηρεσίες, όπως η διαχείρηση αποβλήτων και η εφαρμογή του κώδικα οικοδομών. Το 1958, μια έρευνα πρότεινε η πόλη του Τζάκσονβιλ να προσαρτήσει εξωτερικές κοινότητες ώστε να δημιουργήσει την απαιτούμενη φορολογική βάση για να βελτιώσει τις υπηρεσίες σε όλη την κομητεία. Οι ψηφοφόροι εκτός των ορίων της πόλης απέρριψαν τα σχέδια προσάρτησης σε έξι δημοψηφίσματα μεταξύ 1960 και 1965.

Στα μέσα της δεκαετίας του 1960 σκάνδαλα διαφθοράς άρχισαν να αποκαλύπτονται στους κόλπους των αξιωματούχων της πόλης, οι οποίοι κυρίως εκλέγονταν μέσω του παραδοσιακού "good ol' boy network".

Όταν ένα δημοψήφισμα σχτικά μ την σύμπηξη της πόλη και της κομητείας διεξάχθηκε το 1967, οι ψηφοφόροι ενέκριναν το σχέδιο. την 1η Οκτωβρίου 1968, οι κυβερνήσεις συγχωνεύθηκαν και δημιουργήθηκε η συμπαγής πόλη του Τζάκσονβιλ. Η πυροσβεστική, η αστυνομία, η υγειονομική περίθαλψη, η αναψυχή, τα δημόσια έργα και η στέγαση και η αστική ανάπτυξη συνδυάστηκαν υπό τη νέα κυβέρνηση. Προς τιμήν της περίστασης, ο τότε Δήμαρχος Χανς Τάνζλερ πόζαρε με την ηθοποιό Λι Μέρεντιθ πίσω από ένα σήμα που οριοθετούσε το νέο όριο της "Γενναίας Νέας Πόλης του Νότου" στο Florida 13 and Julington Creek.

Γεωγραφία
---------

### Τοπογραφία

Σύμφωνα με το Γραφείο Απογραφών των Ηνωμένων Πολιτειών, η πόλη έχει συνολική έκταση 874,3 mi2 (2.264 τ.χλμ.), κάτι που την κάνει την μεγαλύτερη πόλη σε έκταση ξηράς στις ηπειρωτικές Ηνωμένες Πολιτείες· από αυτά, το 86,66% (757,7 mi2 (1.962 τ.χλμ.)) είναι ξηρά και · το 13,34% (116,7 mi2, 302 τ.χλμ.) είναι νερό. 

Το Τζάκσονβιλ πλήρως περικλείει την πόλη του Μπόλντουιν. Η Κομητεία Νασσάου βρίσκεται στα βόρεια, η Κομητεία Μπέικερ βρίσκεται στα δυτικά, και η Κομητεία Κλέι και η Κομητεία Σαιντ Τζονς βρίσκονται στα νότια· ο Ατλαντικός Ωκεανός βρίσκεται στα ανατολικά, μαζί με τις ακτές του Τζάκσονβιλ. Ο Ποταμός Σαιντ Τζονς διαιρεί την πόλη. Ο Ποταμός Τράουτ, ένας μεγάλος παραπόταμος του Ποταμού Σαιντ Τζονς, βρίσκεται εντελώς μέσα στο Τζάκσονβιλ.

### Κλίμα

Το Τζάκσονβιλ, έχει υγρό υποτροπικό κλίμα (Κλιματική ταξινόμηση Κέππεν: *Cfa*), με ήπιο καιρό τους χειμώνες και ζεστό καιρό τα καλοκαίρια. Οι υψηλές θερμοκρασίες κατά μέσο όρο είναι 64 μέχρι 91 °F (18 μέχρι 33 °C) καθ'όλο το έτος. Οι υψηλές θερμοκρασίες δεν είναι σπάνιες κατά τους θερινούς μήνες στην περιοχή του Τζάκσονβιλ. Οι υψηλές θερμοκρασίες μπορεί να φθάσουν και να υπερβούν τους 95 με πιθανούς δείκτες ζέστης πάνω από 110 °F (43,3 °C). Η υψηλότερη θερμοκρασία που έχει ποτέ καταγραφεί στο Τζάκσονβιλ ήταν 104 °F (40 °C) στις 28 Ιουλίου 1872 και στις 11 Ιουλίου 1879. Είναι σύνηθες οι θύελλες να ξεσπούν κατά την διάρκεια ενός τυπικού θερινού απογεύματος. Αυτές προκαλούνται από την ραγδαία θέρμανση της γης που σχετίζεται με το νερό, σε συνδυασμό με πολύ υψηλή υγρασία.

Κατά την διάρκεια του χειμώνα, μπορεί να υπάρξουν δριμείς παγετοί κατά την διάρκεια της νύχτας. Τέτοιος ψυχρός καιρός είναι συνήθως βραχύβιος, καθώς η πόλη μετρά μόνο 10 μέχρι 15 νύχτες υπό παγετό. Η χαμηλότερη καταγεγραμμένη θερμοκρασία στο Διεθνές Αεροδρόμιο του Τζάκσονβιλ, ήταν 7 °F (−13,9 °C) στις 21 Ιανουαρίου 1985, μια ημέρα που ακόμη διατηρεί το ρεκόρ κρύου για πολλές τοποθεσίες στο ανατολικό ήμισυ των ΗΠΑ. Ακόμη σπανιότερο στο Τζάκσονβιλ από τις παγερές θερμοκρασίες είναι το χιόνι. Όταν πέφτει χιόνι, συνήθως λιώνει μόλις έρχεται σε επαφή με το έδαφος. 

Οι περισσότεροι κάτοικοι του Τζάκσονβιλ μπορούν να θυμηθούν συσσωρευμένο χιόνι σε μόνο δύο περιστάσεις—-η πρώτη ήταν μια λεπτή εδαφική κάλυψη που συνέβη στις 23 Δεκεμβρίου 1989. Το δεύτερο γεγονός συνέβη στις 26 Δεκεμβρίου 2010, όταν μετρήσιμο χιόνι έπεσε για πρώτη φορά σε 21 έτη κατά πλάτος του μητροπολιτικού Τζάκσονβιλ. Συμβαίνοντας το πρωί, σηματοδότησε επίσης την πρώτη φορά από το 1989 που ο καταγράφων εξοπλισμός της National Weather Service στο Αεροδρόμιο του Τζάκσονβιλ, κατέγραψε παγωμένα κατακρημνίσματα.

Το Τζάκσονβιλ έχει υποστεί λιγότερες ζημιές από τροπικούς κυκλώνες από ότι οι περισσότερες άλλες πόλεις της ανατολικής ακτής, αν και η απειλή υπάρχει για ένα ευθύ χτύπημα από έναν μεγάλο κυκλώνα. Η πόλη έχει υποστεί μόνο ένα απευθείας πλήγμα από τροπικό κυκλώνα από το 1871, αν και το Τζάκσονβιλ έχει βιώσει συνθήκες τοπικών κυκλώνων ή παρόμοιες με τροπικών κυκλώνων περισσότερες από δώδεκα φορές λόγω θυελλών που περνούν μέσα από την πολιτεία από τον Κόλπο του Μεξικού προς τον Ατλαντικό Ωκεανό, ή κινούνται στον Ατλαντικό και διασχίζουν την περιοχή.

Η μεγαλύτερη επίδραση στο Τζάκσονβιλ ήταν από την Καταιγίδα Ντόρα το 1964, την μόνη καταγεγραμμένη θύελλα που χτύπησε την First Coast με παρατεταμένους ανέμους. Το μάτι πέρασε το Σαιντ Όγκουστιν με ανέμους που είχαν μόλις μειωθεί στα 110 mph (180 km/h), κάνοντας την μια ισχυρή Κατηγορίας 2 στην Κλίμακα Σαφίρ-Σίμπσον. Το Τζάκσονβιλ επίσης υπέστη ζημιές από την Τροπική Θύλελλα Φέι η οποία διέσσχισε την πολιτεία, βυθίζοντας μέρη του Τζάκσονβιλ στο σκοτάδι για τέσσερις ημέρες. παρομοίως, τέσσερα έτη πριν από αυτό, το Τζάκσονβιλ κατακλύσθηκε από την Καταιγίδα Φράνσις και την Καταιγίδα Ζαν, η οποία επέφερε κατολίσθηση νότια της περιοχής. Αυτοί οι τροπικοί κυκλώνες ήταν τα πιο κοστοβόρα έμμεσα χτυπήματα στην Τζάκσονβιλ. Η καταιγίδα Φλόυντ το 1999 προκάλεσε ζημιές στο Jacksonville Beach. Κατά την διάρκια της Φλόυντ, η αποβάθρα της "Jacksonville Beach" καταστράφηκε τελείως. Η ξαναχτισμένη αποβάθρα υπέστη αργότερα βαριές ζημιές από την Φέι, αλλά δεν καταστράφηκε. Η Τροπική Θύελλα Μπόννι προκάλεσε μικρή ζημιά το 2004, δημιουργώντα εναν μικρό σίφωνα κατά την διάρκειά του.

Η μέση βροχόπτωση είναι περίπου 52 ίντσες (1.300 mm) ανά έτος, με την περίοδο από τον Ιούνιο μέχρι τον Σεπτέμβριο να είναι η υγρότερη.

| Κλιματικά δεδομένα Τζάκσονβιλ, Φλόριντα (κανονικά 1981-2010) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °F (°C) | 84(29) | 88(31) | 91(33) | 95(35) | 100(38) | 103(39) | 104(40) | 102(39) | 98(37) | 96(36) | 90(32) | 88(31) | 104(40) |
| Μέση Μέγιστη °F (°C) | 64.8 | 68.2 | 73.6 | 79.2 | 85.6 | 90.0 | 92.0 | 0.8 | 86.9 | 80.4 | 73.5 | 66,5 |  |
| Μέση Ελάχιστη °F (°C) | 41.5 | 44.7 | 49.7 | 54.7 | 62.6 | 69.9 | 72.6 | 72.7 | 69.4 | 60.5 | 50.9 | 43.9 | 57,76 |
| Χαμηλότερη Ελάχιστη °F (°C) | 7(−14) | 19(−7) | 23(−5) | 31(−1) | 45(7) | 47(8) | 61(16) | 48(9) | 48(9) | 33(1) | 21(−6) | 11(−12) | 7(−14) |
| Υετός ίντσες (mm) | 3,29 | 3,18 | 3,95 | 2,64 | 2,48(63) | 6,45 | 6,55 | 6,79 | 8,19(208) | 3,93 | 2,11 | 2,8 | 52,36(132) |
| Μέσες ημέρες κατακρημνίσεων | 8.3 | 7.6 | 8.2 | 5.7 | 6.4 | 13.9 | 13.8 | 15.0 | 12.2 | 8.2 | 6.8 | 7.4 | 113,5 |
| Μέσες μηνιαίες ώρες ηλιοφάνειας | 189.1 | 194.9 | 257.3 | 285.0 | 303.8 | 285.0 | 282.1 | 263.5 | 228.0 | 213.9 | 195.0 | 182.9 | 2.880,5 |
|  |

Άποψη της πόλης
---------------

Πανόραμα του ορίζοντα της Τζάκσονβιλ.

Αρχιτεκτονική
-------------

*Βλέπε επίσης:Κατάλογος ψηλότερων κτιρίων στην Τζάκσονβιλ*

Το κέντρο του Τζάκσονβιλ διαθέτει το ψηλότερο κτήριο της πόλης, που είναι το Bank of America Tower, που κατασκευάσθηκε το 1990 ως Barnett Bank Center. Έχει ύψος 617 ft (188 m) και περιλαμβάνει 42 ορόφους. Άλλες αξιοσημείωτες κατασκευές περιλαμβάνουν το 37όροφο Wells Fargo Center (με την χαρακτηριστική λαμπερή βάση του να το κάνει το κυρίαρχο κτίριο στον ορίζοντα του Τζάκσονβιλ), αρχικά χτισμένο το 1972-74 από την Independent Life and Accident Insurance Company, και τον 28 ορόφων Riverplace Tower ο οποίος, όταν ολοκληρώθηκε το 1967, ήταν η υψηλότερη προκατασκευασμένη, δομή σκυροδέματος με προένταση στον κόσμο.

| Θέση | Όνομα | Διεύθυνση Οδού | Ύψοςπόδια / μέτρα | Όροφοι | Έτος |
| --- | --- | --- | --- | --- | --- |
| 1 | Bank of America Tower | 50 North Laura Street | 617 / 188 | 42 | 1990 |
| 2 | Wells Fargo Center | 1 Independent Drive | 535 / 163 | 37 | 1974 |
| 3 | AT&T Tower | 301 West Bay Street | 447 / 136 | 32 | 1983 |
| 4 | The Peninsula at St. Johns Center | 1401 Riverplace Boulevard | 437 / 133 | 36 | 2006 |
| 5 | Riverplace Tower | 1301 Riverplace Boulevard | 432 / 132 | 28 | 1967 |

* Bank of America, το ψηλότερο κτήριο στο ΤζάκσονβιλBank of America, το ψηλότερο κτήριο στο Τζάκσονβιλ
* Wells Fargo Center (1974)Wells Fargo Center (1974)
* AT&T Tower (1983)AT&T Tower (1983)
* Riverplace Tower (1967)Riverplace Tower (1967)
* The Carling (1925)The Carling (1925)
* 121 Atlantic Place (1909)121 Atlantic Place (1909)

### Γειτονιές

Υπάρχουν πάνω από 500 γειτονιές μέσα στην μεγάλη περιοχή του Τζάκσονβιλ. Αυτές περιλαμβάνουν την Downtown Jacksonville και τις περιβάλλουσες γειτονιές, περιλαμβανομένων των LaVilla, Μπρούκλιν, Riverside, Avondale, Springfield, Eastside, και San Marco. Επιπροσθέτως, το ευρύτερο Τζάκσονβιλ, διαιρείται σε αρκετές άμορφες περιοχές, που περιλαμβάνουν μεγάλα μέρη της Κομητείας Ντουβάλ. Αυτές είναι οι Northside, Westside, Southside, and Arlington, as well as the Jacksonville Beaches.

Δημογραφικά
-----------

| Ιστορικοί πληθυσμοί |
| --- |
| 1850 | 1.045 | - |
| 1860 | 2.118 | 102,7% |
| 1870 | 6.912 | 226,3% |
| 1880 | 7.650 | 124,8% |
| 1890 | 17.201 | 65,3% |
| 1900 | 28.429 | 103,0% |
| 1910 | 57.699 | 58,7% |
| 1920 | 91.558 | 41,5% |
| 1930 | 129.549 | 0,4% |
| 1940 | 173.065 | 33,6% |
| 1950 | 204.275 | 18,0% |
| 1960 | 201.030 | -1,6% |
| 1970 | 528.865 | 163,1% |
| 1980 | 540.920 | 2,3% |
| 1990 | 635.230 | 17,4% |
| 2000 | 735.503 | 15,8% |
| 2010 | 821.784 | 11,7% |
| Source: 2010 |

Το Τζάκσονβιλ είναι η πολυπληθέστερη πόλη στη Φλόριντα, και η ενδέκατη πιο πολυπληθής πόλη στις Ηνωμένες Πολιτείες. Το 2010, υπήρχαν 821.784 κατοικοι και 366,273 νοικοκυριά στην πόλη. Οι μεγαλύτερες καταγωγές περιλαμβάνουν: την Γερμανική (9,6%),την Αμερικανική (9,3%), την Ιρλανδική (9,0%), την Αγγλική (8,5%), και την Ιταλική (3,5%). Το Τζάκσονβιλ έχει τον δέκατο μεγαλύτερο αραβικό πληθυσμό της χώρας, με συνολικό πληθυσμό 5.751 σύμφωνα με την Απογραφή των Ηνωμένων Πολιτειών του 2000.

Το Τζάκσονβιλ έχει μεγάλο πληθυσμό Φιλιππινέζων, εν μέρει σχετιζόμενο με την παράδοση τους να υπηρετούν στο Ναυτικό. Επιπλέον, υπάρχει μεγάλος Σερβοκροατικός πληθυσμός, που βρίσκεται κυρίως στην νότια πλευρά του Τζάκσονβιλ, και Ρωσικός πληθυσμός. Το Τζάκσονβιλ έχει επίσης έναν αναπτυσσόμενο πληθυσμό Πουερτορικανών.

| **Δημογραφικά του Τζάκσονβιλ** |
| --- |
| **Απογραφή 2010** | **Τζάκσονβιλ** | **Κομητεία Ντουβάλ** | **Φλόριντα** |
| Συνολικός πληθυσμός | 821.784 | 864.263 | 18.801.310 |
| Πληθυσμός, μεταβολή ποσοστού, από το 2000 μέχρι το 2010 | +11,7% | +11,0% | +17,6% |
| Πυκνότητα πληθυσμού | 1.100,1/sq mi | 1.133,9/sq mi | 350,6/sq mi |
| Λευκοί ή Καυκάσιοι (περιλαμβάνονται οι Λευκοί Ισπανόφωνοι) | 59,4% | 60,9% | 75,0% |
| (Non-Hispanic White or Caucasian) | 55.1% | 56.6% | 57.9% |
| Black or African-American | 30.7% | 29.5% | 16.0% |
| Hispanic or Latino (of any race) | 7.7% | 7.6% | 22.5% |
| Asian | 4.3% | 4.2% | 2.4% |
| Native American or Native Alaskan | 0.4% | 0.4% | 0.4% |
| Pacific Islander or Native Hawaiian | 0.1% | 0.1% | 0.1% |
| Δύο ή περισσότερες φυλές (Πολυφυλετικοί) | 2,9% | 2,9% | 2,5% |
| Κάποια Άλλη Φυλή | 5,2% | 3,9% | 3,6% |

Το 2010 υπήρχαν 366.273 νοικοκυριά από τα οποία το 11,8% ήταν κενά. Το 2000 το 33,9% των νοικοκυριών είχαν παιδιά κάτω από την ηλικία των 18 να ζουν μαζί τους, το 46,7% ήταν παντρεμένα ζευγάρια που ζούσαν μαζί, το 16,0% είχαν θηλυκό διαχειριστή με απουσία άνδρα συζύγου, και το 33,0% δεν ήταν οικογένειες.

### Γλώσσες

Στην έρευνα "American Community Survey" το 2006-2008, το 88,1% του πληθυσμού του Τζάκσονβιλ ηλικίας πέντε ετών και πάνω μιλούσε μόνο Αγγλικά στο σπίτι ενώ το 5,2% του πληθυσμού μιλούσε Ισπανικά στο σπίτι. Περίπου το 3,2% μλούσε άλλες Ινδοευρωπαϊκές γλώσσες στο σπίτι. Περίπου το 2,5% μιλούσε μια Ασιατκή γλώσσα στο σπίτι. Το υπόλοιπο 0,9% του πληθυσμού μιλούσε άλλη γλώσσα στο σπίτι.

Το 2000, οι ομιλητές των Αγγλικών ως πρώτης γλώσσας αποτελούσαν το 90,60% όλων των κατοίκων, ενώ εκείνοι που μιλούσαν Ισπανικά αποτελούσε το 4,13%, Τάγκαλογκ το 1,00%, Γαλλικά το 0,47%, Αραβικά το 0,44%, Γερμανικά το 0,43%, Βιετναμέζικα και Σερβοκροαατικά το 0,31%, Ρωσικά το 0,21% και Ιταλικά αποτελούσαν το 0,17% του πληθυσμού.

### Θρησκεία

 Η Καθολική Εκκλησία της Αμώμου Σύλληψης.
Το Τζάκσονβιλ έχει πολυσχιδή θρησκευτικό πληθυσμό. Η μεγαλύτερη θρησκευτική ομάδα είναι οι Προτεστάντες· σύμφωνα με την Association of Religion Data Archives (ARDA), το 2010 η μητροπολιτική περιοχή του Τζάκσονβιλ είχε εκτιμώμενους 265.158 Ευαγγελιστές Προτεστάντες και 89.649 Προτεστάντες Κύριας Γραμμής, που συμμετείχαν σε 700 εκκλησιάσματα. Αρκετές από αυτές είναι μεγαεκκλησίες, περιλαμβανομένων της Bethel Baptist Institutional Church, την Πρώτη Εκκλησία Βαπτιστών στο κέντρο και της Κράιστ Τσερτς (πρώην Mandarin Christian Church) στην Greenland Road. Η Επισκοπαλική Επισκοπή της Φλόριντα έχει την έδρα της στον Καθεδρικό του Αγίου Ιωάννη, με το παρόν κτίριο να ανάγεται στο 1906. 

Το Τζάκσονβιλ ειναι μέρος της Καθολικής Επισκοπή του Αγίου Αυγουστίνου, η οποία καλύπτει δεκαεπτά κομητείες στη Βόρεια Φλόριντα και έχει 171.000 εγγεγραμμένα μέλη που εκκλησιάζονται σε 52 ενορίες. Μια αξιοσημείωτη Καθολική εκκλησία στο Τζάκσονβιλ είναι η Immaculate Conception Catholic Church, που προστέθηκε στο National Register of Historic Places το 1992. Υπάρχουν επίσης δύο Ανατολικές Καθολικές ενορίες, μία της Συριακής Καθολικής Εκκλησίας και μία της Εκκλησίας Μαρωνιτών. Σύμφωνα με την ARDA, το 2000 υπήρχαν 3.090 Ανατολικοί Ορθόδοξοι Χριστιανοί που αντιπροσωπεύουν επτά εκκλησίες στην Ανατολική Ορθόδοξη κοινότητα, καθώς και ένα εκκλησίασμα 200 Συριακών Ορθοδόξων Χριστιανών.

Υπήρχαν επίσης 7.734 μέλη της Εκκλησίας των ΑΤΗ (Μορμόνοι) και 404 Ενωτικοί Οικουμενιστές, που ασκούν τη λατρεία τους στην Ενωτική Οικουμενική Εκκλησία του Τζάκσονβιλ (*Unitarian Universalist Church of Jacksonville*) από το 1906. Η Εβραϊκή κοινότητα, που αριθμούσε 7.300 το 2000, είναι επικεντρωμένη κυρίως στην γειτονιά του Μάνταριν. Υπάρχουν δύο Μεταρρυθμισμένες, δύο Συντηρητικές, και τέσσερις Ορθόδοξες συναγωγές (τρεις από αυτές είναι μέλη του κινήματος Chabad), και δύο επιπλέον συναγωγές στο Σαιντ Όγκουστιν. Η Μουσουλμανική κοινότητα αριθμούσε 2.182 το 2000, και είχε τρία εκκλησιάσματα, περιλαμβανομένου του Ισλαμικού Κέντρου της Βορειοανατολικής Φλόριντα (*Islamic Center of Northeast Florida*),του μεγαλύτερου τεμένους της περιοχής.

Νόμος και κυβέρνηση
-------------------

### Διοικητική δομή

 Το St. James Building, που τρεχόντως φιλοξενεί το Δημαρχείο του Τζάκσονβιλ.
Το πιο αξιοσημείωτο χαρακτηριστικό της κυβέρνησης του Τζάκσονβιλ είναι η συμπαγής μορφή της. Η σύμπηξη μεταξύ Κομητείας Ντουβάλ-Τζάκσονβιλ, εξάλειψε κάθε είδος διακριτής κομητειακής εκτελεστικής ή νομοθετικής εξουσίας, και υποκατέστησε αυτές τις θέσεις με τον Δήμαρχο του Τζάκσονβιλ και το Συμβούλιο της Πόλης του Τζάκσονβιλ (City Council of the City of Jacksonville), αντίστοιχα. Εξαιτίας αυτού, οι ψηφοφόροι που ζούσαν *έξω από* τα όρια της πόλης του Τζάκσονβιλ, αλλά *εντός* της Κομητείας Ντουβάλ, επιτρέπεται όχι μόνο να ψηφίσουν σε εκλογές για αυτές τις θέσεις , αλλά να είναι υποψήφιοι επίσης. Στην πράξη, το 1995, ο Τζον Ντελάνι, κάτοικος του Νέπτουν Μπιτς, εκλέχθηκε δήμαρχος της πόλης του Τζάκσονβιλ.

Το Τζάκσονβλ χρησιμοποιεί την μορφή κυβέρνησης δημάρχου-συμβουλίου, που επίσης καλείται μορφή *Ισχυρού Δημάρχου* (Strong-Mayor), στην οποία ένας δήμαρχος είναι ο Ανώτατος Εκτελεστικός και Διοικητικός Αξιωματούχος. Ο δήμαρχος επίσης έχει εξουσία βέτο σε όλα τα ψηφίσματα και τις διατάξεις του δημοτικού συμβουλίου, και είσης έχει την εξουσία να προσλάβει ή να αποπέμψει τους επικεφαλής διάφορων τμημάτων της πόλης. The current mayor is Alvin Brown, who assumed office on July 1, 2011.

#### Επιβολή του νόμου

Το Τζάκσονβιλ και η Κομητεία Ντουβάλ ιστορικά διατηρούσαν ξεχωριστές αστυνομικές υπηρεσίες: το Jacksonville Police Department και το Duval County Sheriff's Office. Ως μέρος της σύμπηξης το 1968, τα δύο προηγουμενα συγχωνεύθηκαν, δημιουργώντας το Jacksonville Sheriff's Office (JSO). Το JSO εχειεπικεφαλής τον αιρετό Σερίφη του Τζάκσονβιλ, τρεχόντως τον Τζον Ράδεφορντ, και ευθύνεται για την επιβολή του νόμου στην κομητεία.

#### Αυτόνομες υπηρεσίες

Μερικές κυβερνητικές υπηρεσίες παρέμειναν — όπως ήταν πριν την σύμπηξη – ανεξάρτητες από την αρμοδιότητα της κομητείας και της πόλης.

Αδελφές πόλεις
--------------

Το Τζάκσονβιλ έχει οκτώ αδελφές πόλεις. Αυτές είναι:

|  |
| --- |
| * - Μπαΐα Μπλάνκα, Αργεντινή (από το 1967)
* - Μούρμανσκ, Ρωσία (1975)
* - Τσανγκβόν, Νότια Κορέα (1983)
* - Νάντη, Γαλλία (1984)
* - Γινγκού, Λιάονινγκ, Λαϊκή Δημοκρατία της Κίνας (1990)
* - Γκεμπέχα/Νέλσον Μαντέλα Μπέι, Νότια Αφρική (2000)
* - Κουριτίμπα, Βραζιλία (2009)
* - Σαν Χουάν, Πουέρτο Ρίκο (2009)
 |

* Το 2000, η Sister Cities International βράβευσε την Τζάκσονβιλ με το *Innovation Arts & Culture Award* (**Βραβείο Καινοτόμων Τεχνών και Πολιτισμού**) για το πρόγραμμα της πόλης με την Νάντη.

Παραπομπές
----------

1. ↑  United States Census Bureau: «2016 U.S. Gazetteer Files» (Αγγλικά) United States Census Bureau. Ουάσινγκτον. 2016.
2. ↑  «United States Census 2010». *2010 United States Census*. Ανακτήθηκε στις 9  Ιουλίου 2020.
3. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
4. ↑  «Jacksonville, Florida Population 2021 (Demographics, Maps, Graphs)». *worldpopulationreview.com*. Ανακτήθηκε στις 2 Ιουνίου 2021.
5. ↑  «Cities with 100,000 or More Population in 2000 ranked by Land Area (square miles) /1, 2000 in Rank Order». *U.S. Census Bureau, Administrative and Customer Services Division, Statistical Compendia Branch*. 16 Μαρτίου 2004. Αρχειοθετήθηκε από το πρωτότυπο στις 17 Οκτωβρίου 2002. Ανακτήθηκε στις 26 Οκτωβρίου 2010.
6. ↑  "US Port Ranking by Cargo Volume 2008" American Association of Port Authorities
7. ↑  Harding, Abel (April 3, 2010). «Golf tourism a boon for Northeast Florida». *The Florida Times-Union*. Αρχειοθετήθηκε από το πρωτότυπο στις 2010-04-08.. Ανακτήθηκε στις October 26, 2010.
8. ↑  «Jacksonville». *Encyclopaedia Britannica*. Ανακτήθηκε στις 21 Νοεμβρίου 2011.
9. ↑  Soergel, Matt (18 October 2009). «The Mocama: New name for an old people». *The Florida Times-Union*.. Ανακτήθηκε στις August 3, 2010.
10. ↑  Milanich, Jerald (1999). *The Timucua*. Wiley-Blackwell. σελίδες 48–49. ISBN 0631218645. Ανακτήθηκε στις 12 Ιουλίου 2011.
11. ↑  Davis, Thomas Frederick (1925). *History of Jacksonville, Florida and Vicinity, 1513 to 1924*. University Press of Florida. σελ. 24.
12. ↑  «Exploring Florida.com: Pedro Menendez de Aviles Claims Florida for Spain». Fcit.usf.edu. Ανακτήθηκε στις 3 Αυγούστου 2010.
13. ↑  Wood, Wayne (1992). *Jacksonville's Architectural Heritage*. University Press of Florida. σελ. 22. ISBN 0813009537.
14. ↑  Beach, William Wallace (1877). *The Indian Miscellany*. J. Munsel. σελ. 125. Ανακτήθηκε στις 12 Ιουλίου 2011.
15. ↑  Wells, Judy (March 2, 2000). «City had humble beginnings on the banks of the St. Johns». *The Florida Times-Union*. Αρχειοθετήθηκε από το πρωτότυπο στις 2012-10-09.. Ανακτήθηκε στις 2 July 2011.
16. ↑  *Presidential visits to Florida ... - Google Books*. Books.google.com. Ανακτήθηκε στις 1 Ιουλίου 2010.
17. ↑  "Old Confederate Soldiers and Sailors Home 1893 - 1938" in *Kirby Smith Camp #1209, Sons of Confederate Veterans* at  Αρχειοθετήθηκε 2011-07-28 στο Wayback Machine.. Retrieved January 27, 2010.
18. ↑  «The Jacksonville Silent Film Museum at Norman Studios». Ανακτήθηκε στις 19 Ιουλίου 2007.
19. ↑  «Consolidation's Most Famous Photo». *Jax History Journal*. Jacksonville Historical Society. Αρχειοθετήθηκε από το πρωτότυπο στις 28 Φεβρουαρίου 2012. Ανακτήθηκε στις 28 Μαρτίου 2012.
20. ↑  
«Climate Information for Jacksonville, Florida». *ClimateZone.com*. Ανακτήθηκε στις 23 Ιουλίου 2006.
21. ↑  «July Daily Averages for Jacksonville International Airport». weather.com. Ανακτήθηκε στις 2 Δεκεμβρίου 2011. [*νεκρός σύνδεσμος*]
22. ↑  «NOAA/National Climatic Data Center: Table-Mean Number of Days With Minimum Temperature 32 Degrees F or Less». Lwf.ncdc.noaa.gov. 20 Αυγούστου 2008. Αρχειοθετήθηκε από το πρωτότυπο στις 17 Δεκεμβρίου 2001. Ανακτήθηκε στις 1 Ιουλίου 2010.
23. ↑  See List of snow events in Florida.
24. ↑  
«Weather service, Jacksonville.com users report snow flurries across Northeast Florida». *Jacksonville.com*. Ανακτήθηκε στις 26 Δεκεμβρίου 2010.
25. ↑  
«Jacksonville,Florida's history with tropical systems». *HurricaneCity*. Ανακτήθηκε στις 23 Ιουλίου 2006.
26. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 11 Νοεμβρίου 2005. Ανακτήθηκε στις 4 Φεβρουαρίου 2012.
27. ↑  Jacksonville (Duval County) climate charts and info
28. 1 2  «Bank of America Tower». SkyscraperPage.com. Ανακτήθηκε στις 7 Δεκεμβρίου 2008.
29. 1 2  «Bank of America Tower, Jacksonville Florida». *Portfolio — Current Properties*. Parameter Realty Partners. Αρχειοθετήθηκε από το πρωτότυπο στις 9 Δεκεμβρίου 2012. Ανακτήθηκε στις 7 Δεκεμβρίου 2008.
30. ↑  Emporis GmbH. «Riverplace Tower, Jacksonville». Emporis.com. Ανακτήθηκε στις 1 Ιουλίου 2010.
31. ↑  «Tallest Buildings in Jacksonville». Emporis.com. 15 Ιουνίου 2009. Ανακτήθηκε στις 1 Ιουλίου 2010.
32. ↑  «Citizens Planning Advisory Committee (CPACs)». coj.net. Αρχειοθετήθηκε από το πρωτότυπο στις 8 Νοεμβρίου 2010. Ανακτήθηκε στις 3 Νοεμβρίου 2010.
33. ↑  Wood, Wayne (1992). *Jacksonville's Architectural Heritage*. University Press of Florida. σελίδες 3; 7. ISBN 0813009537.
34. ↑  McEwen, John W. 2007. "The Vernacular Neighborhoods of Jacksonville, Florida: Can GIS Help Determine their Boundaries?" *The Florida Geographer*, Vol. 38: 54-71.
35. ↑  «Census 2010 News | U.S. Census Bureau Delivers Florida's 2010 Census Population Totals, Including First Look at Race and Hispanic Origin Data for Legislative Redistricting». 2010.census.gov. 17 Μαρτίου 2011. Αρχειοθετήθηκε από το πρωτότυπο στις 14 Δεκεμβρίου 2012. Ανακτήθηκε στις 2 Φεβρουαρίου 2012.
36. ↑  «The Arab Population: 2000» (PDF). *Census 2000 Briefs*. United States Census. Δεκεμβρίου 2003. Ανακτήθηκε στις 28 Απριλίου 2011.
37. ↑  Haya El Nasser (November 20, 2033). «U.S. Census reports on Arab-Americans for first time». *USA Today*.. Ανακτήθηκε στις April 28, 2011.
38. ↑  American FactFinder, United States Census Bureau. «Jacksonville city, Florida - Selected Social Characteristics in the United States: 2006-2008». Factfinder.census.gov. Αρχειοθετήθηκε από το πρωτότυπο στις 3 Ιανουαρίου 2011. Ανακτήθηκε στις 1 Ιουλίου 2010.
39. ↑  «MLA Data Center Results of Jacksonville, Florida». Modern Language Association. Αρχειοθετήθηκε από το πρωτότυπο στις 10 Μαΐου 2015. Ανακτήθηκε στις 11 Απριλίου 2011.
40. 1 2 3 4 5  «Jacksonville, FL MSA». *thearda.com*. Association of Religion Data Archives. 2000. Αρχειοθετήθηκε από το πρωτότυπο στις 21 Ιανουαρίου 2012. Ανακτήθηκε στις 3 Μαΐου 2011.
41. ↑  «Church Statistics». *dosafl.com*. 2010. Αρχειοθετήθηκε από το πρωτότυπο στις 30 Μαρτίου 2012. Ανακτήθηκε στις 3 Μαΐου 2011.
42. ↑  Duval County listings at National Register of Historic Places
43. ↑  «Eastern Rite Churches». *dosafl.com*. 2010. Αρχειοθετήθηκε από το πρωτότυπο στις 10 Φεβρουαρίου 2012. Ανακτήθηκε στις 3 Μαΐου 2011.
44. ↑  «Unitarian Universalist Church of Jacksonville». Αρχειοθετήθηκε από το πρωτότυπο στις 25 Ιουνίου 2007. Ανακτήθηκε στις 19 Ιουλίου 2007.
45. ↑  Gerber, Ron. «Living the Jewish Life in Jacksonville, Florida». Walk2shul.com. Αρχειοθετήθηκε από το πρωτότυπο στις 28 Δεκεμβρίου 2011. Ανακτήθηκε στις 2 Φεβρουαρίου 2012.
46. ↑  «Synagogues». *jewishjacksonville.org*. 2011. Αρχειοθετήθηκε από το πρωτότυπο στις 8 Απριλίου 2012. Ανακτήθηκε στις 3 Μαΐου 2011.
47. ↑  «Islamic Center of Northeast Florida, Inc». Ανακτήθηκε στις 19 Ιουλίου 2007.
48. ↑  Rincon, Kevin (July 1, 2011). "Alvin Brown takes over as Mayor of Jacksonville" Αρχειοθετήθηκε 2015-07-02 στο Wayback Machine.. wokv.com. Retrieved on July 1, 2011.
49. ↑  Gibbons, Timothy J. (May 18, 2011). "Alvin Brown makes history, becoming city's first African-American mayor". *The Florida Times-Union*. Retrieved on May 18, 2011.
50. ↑  «Jacksonville Sisters Cities Association». Αρχειοθετήθηκε από το πρωτότυπο στις 10 Ιουνίου 2015. Ανακτήθηκε στις 19 Ιουλίου 2007.

Περαιτέρω ανάγνωση
------------------

* Crackers and Carpetbaggers: Moments in the History of Jacksonville, Florida by John Wilson Cowart
* Heroes all: a history of firefighting in Jacksonville by John Wilson Cowart
* James B. Cooks, *Jacksonville: The Consolidation Story, from Civil Rights to the Jaguars,* University Press of Florida, 2004.
* Greg Jenkins, *Florida's Ghostly Legends And Haunted Folklore: North Florida And St. Augustine,* Pineapple Press, 2005.
* Buddy Martin, *The Boys from Old Florida: Inside Gator Nation,* Sports Publishing, 2006
* Herman Mason, Jr. *African-American Life in Jacksonville,* Arcadia Publishing, 1997.
* Joanelle Mulrain, *Re-Rooting Life's Journeys*
* *Keeping the Faith: Race, Politics, and Social Development in Jacksonville, Florida, 1940–1970,* Greenwood Publishing, 2000.
* John Oehser, *Jags to Riches: The Cinderella Season of the Jacksonville Jaguars,* St. Martins Press, 1997.
* Daniel Schaefer, *From scratch pads and dreams: A ten year history of the University of North Florida,* University of North Florida, 1982.
* Jules Wagman, *Jacksonville and Florida's First Coast,* Windsor Publishing, 1989.
* Dr. Caroyln Williams, *Historic Photos of Jacksonville,* Turner Publishing Company, 2006.
* 40 years ago this weekend, Jacksonville gave itself a national reputation for violence. *The Florida Times-Union*.
* Foley, Bill; Wood, Wayne (2001). *The great fire of 1901* (1st ed.). Jacksonville, Florida: The Jacksonville Historical Society. ISBN 0-9710261-0-6

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζάκσονβιλ (Φλόριντα)** |

* Jacksonville & & the Beaches Convention and Visitors Bureau
* Jacksonville Sisters Cities Association Αρχειοθετήθηκε 2015-06-10 στο Wayback Machine.
* City of Jacksonville Official Site
* Duval County Schools
* Jacksonville.com - Florida Times-Union
* Ebook on President Grover Cleveland's visit to the 1888 Sub-Tropical Expo
* Jacksonville Chamber of Commerce
* Jacksonville's Lower St. Johns River Watershed - Florida DEP
* Jacksonville Public Library
* Jacksonville Demographics[*νεκρός σύνδεσμος*]

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
50 πολυπληθέστερες πόλεις των Ηνωμένων Πολιτειών |
| --- |
|  |
| 

|  |  |  |  |  |  |
| --- | --- | --- | --- | --- | --- |
|     | 
1. Νέα Υόρκη
2. Λος Άντζελες
3. Σικάγο
4. Χιούστον
5. Φοίνιξ
6. Φιλαδέλφεια
7. Σαν Αντόνιο
8. Σαν Ντιέγκο
9. Ντάλας
10. Ώστιν

 | 
11. Σαν Χοσέ
12. Φορτ Γουόρθ
13. Τζάκσονβιλ
14. Κολόμπους
15. Σάρλοτ
16. Ιντιανάπολις
17. Σαν Φρανσίσκο
18. Σιάτλ
19. Ντένβερ
20. Ουάσινγκτον

 | 
21. Βοστώνη
22. Ελ Πάσο
23. Νάσβιλ
24. Οκλαχόμα Σίτι
25. Λας Βέγκας
26. Ντιτρόιτ
27. Πόρτλαντ
28. Μέμφις
29. Λούισβιλ
30. Μιλγουόκι

 | 
31. Βαλτιμόρη
32. Αλμπουρκέρκη
33. Τούσον
34. Μέσα
35. Φρέσνο
36. Σακραμέντο
37. Ατλάντα
38. Κάνσας Σίτι
39. Κολοράντο Σπρινγκς
40. Ράλεϊ

 | 
41. Ομάχα
42. Μαϊάμι
43. Λονγκ Μπιτς
44. Βιρτζίνια Μπιτς
45. Όουκλαντ
46. Μινεάπολις
47. Τάμπα
48. Τάλσα
49. Άρλινγκτον
50. Ουίτσιτα

 |

 |
|  |
| 
(Εκτίμηση πληθυσμού για το 2021) |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144883095
* LCCN: n79058293
* GND: 4219635-8
* SUDOC: 161347908
* NKC: ge418975
* BNE: XX456112

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αμερική
* Πύλη:Ηνωμένες Πολιτείες
 |

 |